alexandrainst/scandi-wiki huggingface dataset:
Zhanjiang

Zhanjiang (kinesisk: 湛江; pinyin: Zhànjiāng) er eit byprefektur heilt i sørvest i provinsen Guangdong ved Kinas kyst mot Sørkinahavet. Prefekturet har eit areal 12 490 km2 og eit folketal på 6 902 400 (2008). Sjølve byen Zhanjiang hadde 568 000 innbyggjarar i 2004. Byprefekturet Zhanjiang består av fire distrikt, tre byfylke og to fylke.

Samferdsle
Kinas riksveg 207 går gjennom området. Han byrjar i Xilinhot i Indre Mongolia nær grensa til Mongolia, går sørover og endar i Hai'an, ein by i Xuwen fylke sør på Leizhouhalvøya lengst sørvest i provinsen Guangdong. Også Kinas riksveg 325 (Guangnanvegen) går gjennom området. Han fører vestover frå Guangzhou i Guangdong til Nanning i den autonome region Guangxi.

Historie
Zhanjiang var til 1898 ein fiskarlandsby. Franske styrkar erobra byen og grunnla ein handelskoloni. Kinesiske styresmakter vart tvinga til å inngå ein avtale om å bortpakte området, kalla Guangzhouwan, til Frankrike for 99 år. Sidan området rundt hamnebyen var fattig, vart ikkje den økonomiske utviklinga som i Hong Kong eller i Macao. Byen vart tilbakeført til Kina i 1946.

Byen opplevde sterk vekst, særleg etter Deng Xiaoping kom til makt i Folkerepublikken Kina. Byen har djupvasshamn og ligg lagleg til for transport til rike område langs den sørkinesiske kysten.

Guangdong
Byar i Guangdong

Denne artikkelen bygger på «Zhanjiang» frå ,  den 3. juli 2011.
Magnus Sylling Olsen

Magnus Sylling Olsen () er ein norsk fotballspelar. Frå 2010 spelte han i angrep for Aalesund i Eliteserien. Han vart delt toppskårar for klubben i 2011-sesongen, med sju seriemål.

Fotnotar

Kjelder
Spelarprofil på Aalesund sine nettsider

Norske fotballspelarar
Aalesund-spelarar
Mjøndalen-spelarar
Kongsvinger-spelarar
Folk frå Kongsberg
Flimmerdyr

Infusjonsdyr, flimmerdyr eller ciliatar er ei biologisk rekkje av eincella organismar som lever nesten overalt der det finst vatn. Dei er kjenneteikna av at dei har to ulike slags cellekjernar og er kledd med flimmerhår, anten heile livet eller, hjå klassen Suctoria, berre i ungdomsstadia. Organismane kan bruka flimmerhåra til å symja, kravla, føla, ta inn mat og halda seg fast.

Skildring 
Dei fleste typar flimmerdyr er frittsymjande og tilnærma kule- eller eggforma. Nokre artar er avflata og nokre er fastsitjande.

Flimmerdyra skil seg frå mange andre eincella organismar gjennom å ha spesialiserte celleorgan, organeller, som har bestemt plass i kroppen slik at ein tydeleg kan skilja mellom over- og undersida til ein organisme. Dei har eit seigt protoplasmalag ytst, ektoplasma, med hud (pellicula), og meir tyntflytande entoplasma inni. 

I entoplasmaet finst pigmentkorn, krystallar og nærings- og pulsereade vakuolar (blærer). Dei har to ulike cellekjerner: Storkjernen, macronucleus, som regulerer rørsle og stoffskifte, og like ved ein småkjerne, micronucleus, som regulerer kjønnsprosessen. Denne mindre kjernen ligg ofte i ei innbukting av den store.

Flimmerdyra tek opp næring gjennom cellemunnen, som ofte ligg i botnen av ei flimmerhårkledd grop eller fure (munnfelt) på framkroppen. Munnen fortset i eit traktforma svelg inn i entoplasmaet. Ufordøyde næringsrestar blir utstøytte av kroppen gjennom celleanus.

Det finst over 8000 artar flimmerdyr. Dei er delt i fire klassar: Holotricha, Peritricha, Suctoria og Spirotricha.

Bakgrunnsstoff

Kjelder 

Artstre: Flimmerdyr (Ciliophora) ved miljolare.no
Delar av denne artikkelen bygger på «Ciliate» frå ,  den 3. juli 2011.  
 

Eukaryotar
Edvard Skagestad

Edvard Skagestad () er ein norsk fotballspelar som spelar for Kongsvinger IL Toppfotball (2020).

Han spelte for IFK Norrköping i Allsvenskan. Den fyrste klubben han spelte for som senior, var Follo i Adeccoligaen. Seinare spelte han tre sesongar for Aalesund i Eliteserien. Han spelte cupfinale to år på rad for dei to laga i 2010 (Follo) og i 2011 (Aalesund). Den fyrste enda med tap og den andre med siger.

Fotnotar

Kjelder
Spelarprofil på Aalesund sine nettsider

Norske fotballspelarar
Aalesund-spelarar
Follo-spelarar
Rame-halvøya

Rame-halvøya er ei halvøy søraust i Cornwall i England i Storbritannia. Halvøya er omgjeve av Den engelske kanalen i sør, Plymouth Sound i aust og estuaret til River Lynher i nord Den største busetnaden er Torpoint på austkysten. Halvøya er kalla opp etter Rame Head sør på halvøya. Her ligg òg landsbyen og soknet Rame. Heilet området har status som Area of natural beuaty, særskild vent naturområde.

Busetnader på Rame-halvøya
Andre stader på halvøya er: Antony, Cawsand, Crafthole, Cremyll, Fourlanesend, Freathy, Higher Wilcove, Kingsand, Lower Tregantle, Maker,  Millbrook, Mount Edgcumbe House, Mount Edgcumbe Country Park, Penlee, Portwrinkle, Sheviock og St John og Withnoe Barton.

Kjelder
Denne artikkelen bygger på «Rame Peninsula» frå ,  den 3. juli 2011.  
 

Halvøyar i Cornwall
Roseland-halvøya

Roseland-halvøya, eller berre Roseland, er eit distrikt vest i Cornwall i Storbritannia. Roseland ligg sør i grevskapet og her ligg byen St Mawes og landsbyar som St Just og Gerrans. Ho er ei halvøy, skild frå resten av Cornwall av River Fal. I aust ligg Den engelske kanalen.

Kjelder
Denne artikkelen bygger på «Roseland Peninsula» frå ,  den 3. juli 2011.

Bakgrunnsstoff 
 Roseland-halvøya
 Offisiell turistinformasjon

Halvøyar i Cornwall
Applecross

Applecrosshalvøya (skotsk-gælisk A' Chomraich) er ei halvøy i Wester Ross i Dei skotske høglanda på vestkysten av Skottland. Namnet Applecross er minst 1300 år gammalt. Ho ligg ved den vesle Applecross Bay, mot Inner Sound. På andre sida av sundet ligg øya Raasay i Indre Hebridane.

Kjelder
Denne artikkelen bygger på «Applecross» frå ,  den 3. juli 2011.  
 

Geografi i Highland
Halvøyar i Skottland
Ardnamurchan

Ardnamurchan (skotsk-gælisk Àird nam Murchan) er ei halvøy i Lochaber i Highland i Skottland. Ho er kjend for den urørte naturen. 

Strengt tatt dekkjer Ardnamurchan berre halvøya utanfor landsbyane Salen (i sør) og Acharacle (i nord), men i dag vert omgrepet nytta meir generelt og omfattar òg nabodistrikta Sunart, Ardgour, Morvern og Moidart.

Ardnamurchan Point, der står eit 36 meter høgt fyr, vert ofte omtalt som det vestlegaste punktet på det britiske fastlandet, men dette er i røynda Corrachadh Mòr, 1 km lenger sør, som ligg nokre meter lenger vest. 

Heile det nordvestlege hjørnet av Ardnamurchan består av gamle vulkanstrukturar. Området er restane etter eit 55 millionar år gammal vulkanområde. 

Landsbyar på Ardnamurchan:
Acharacle (Àth Tharracail) 
Achnaha (Achadh na h-Àtha)
Glenborrodale (Gleann Bhorghdail)
Glenmore
Kilchoan (Cille Chòmhghain)
Kilmory (Cill Mhóire)
Laga
Ockle (Ocal)
Portuairk (Port Uairce)
Sanna (Sanna)

Kjelder
Denne artikkelen bygger på «Ardnamurchan» frå ,  den 3. juli 2011.

Bakgrunnsstoff
Turistside

Lochaber
Halvøyar i Skottland
Site of Special Scientific Interest i Skottland
Vulkanar i Skottland
Utdøydde vulkanar
Black Isle

Black Isle (skotsk-gælisk an t-Eilean Dubh) er eit område aust i Dei skotske høglanda i grevskapet Ross and Cromarty. 

Her ligg byen Cromarty og landsbyar som Conon Bridge, Muir of Ord, Munlochy, Avoch, Rosemarkie, Fortrose, Tore, North Kessock og Culbokie

Trass i namnet er ikkje Black Isle ei øy, men ei halvøy, omgjeven av Cromarty Firth i nord, Beauly Firth i sør og Moray Firth i aust. I vest grenser halvøya til elvane River Conon og River Beauly.

Kjelder
Denne artikkelen bygger på «Black Isle» frå ,  den 3. juli 2011.

Bakgrunnsstoff

Ross and Cromarty
Geografi i Highland
Halvøyar i Skottland
Chanonry Point

Chanonry Point (skotsk-gælisk Gob na Cananaich) ligg i enden av Chanonry Ness og er ei halvøy som strekkjer seg ut i Moray Firth mellom Fortrose og Rosemarkie på Black Isle i Skottland.

Det ligg to campingplassar på Chanonry Point, samt Fortrose and Rosemarkie Golf Club. Eit fyr bygd av Alan Stevenson vart bygd på halvøya i 1846. Fyret vart automatisert i 1984 og er i dag privateigd. 

Det er ofte delfinar å sjå frå Chanonry Point.

Kjelder
Denne artikkelen bygger på «Chanonry Point» frå ,  den 3. juli 2011. 
 oppgav desse kjeldene:

Halvøyar i Skottland
Coigach

Coigach (skotsk-gælisk A' Chòigeach) er ei halvøy nord for Ullapool i Wester Ross i Northwest Highlands i Skottland. Ho grensar til Assynt lenger nord. 

Området er kjent for vakker natur med høge fjell og fleire innsjøar. Den høgaste toppen er Ben More Coigach på 743 meter over havet.

Kjelder 
 Denne artikkelen bygger på «Coigach» frå ,  den 3. juli 2011.  
 

Halvøyar i Skottland
Geografi i Highland
Ross and Cromarty
Cowal

Cowal (skotsk-gælisk Còmhghall) er ei halvøy i Argyll and Bute i Dei skotske høglanda.

Skildring
Den nordlege delen av Cowal er det mest fjellendte området av Argyll Forest Park. Cowal er skild frå Kintyre-halvøya i vest av Loch Fyne, og frå Inverclyde og North Ayrshire i aust av Firth of Clyde. Fjordane Loch Long og Loch Goil ligg i nordaust og sørenden av halvøya er delt inn i tre av fjordane Loch Striven og Loch Riddon.  Isle of Bute ligg sør for Cowal, på andre sida av det smale Kyles of Bute som knyter Clyde til Loch Riddon.

Mykje av Cowal var ein gong eigd av Lamont-klanen.

Byar på Cowal er:
Innellan, Toward, Castle Toward, Dunoon, Hunters Quay, Sandbank, Kilmun, Strone, Ardentinny, Blairmore i søraust mot låglanda i Inverclyde. Carrick Castle, Lochgoilhead, Ardgartan, Arrochar, Rest and be thankful, Succoth, Tarbet, Inveruglas, Ardlui, Cairndow, St Catherines nord på Cowal i Arrochar Alps. Creggans, Strachur, Castle Lachlan, Otter Ferry, Kilfinan, Portavadie ligg på austsida av Loch Fyne mot Mid-Argyll og Kintyre. Kames, Tighnabruaich, Colintraive, Glenstriven er på Kyles of Bute.

Kjelder

Denne artikkelen bygger på «Cowal» frå ,  den 3. juli 2011.  
 

Halvøyar i Skottland
Geografi i Argyll and Bute
Craignish

Craignish (skotsk-gælisk Creiginis) er ei halvøy i Argyll på vestkysten av Skottland. Ho ligg kring 40 km sør for Oban og 32 km nord for Lochgilphead. Halvøya er kring 9 km lang. I sør ligg Loch Craignish med fleire småøyar. I nord ligg Slate Islands med øya Shuna nærast. Jura ligg berre 5 km aust for Craignish Point, sørenden av Craignish.

Det er to hovudbusetnader på Craignish, Ardfern på sørkysten og den moderne landsbyen Craobh Haven, som vart grunnlagd i 1983 som ein feriestad og marina.

Kjelder
Denne artikkelen bygger på «Craignish» frå ,  den 3. juli 2011.  
 

Geografi i Argyll and Bute
Halvøyar i Skottland
Anqing

Anqing (kinesisk: 安庆; pinyin: Ānqìng), er eit byprefektur sørvest i provinsen Anhui i det sentrale Kina. Prefekturet har eit areal på 15 398 km² og eit folketal på 5,311 millionar (2010). Prefekturet Anqing består av tre bydistrikt, eitt byfylke og sju fylke. Byen har eit oljeraffineri, og Anqing kolkraftverk og petrokjemisk industri.

Samferdsle
Anqing har ei stor elvehamn.

Kinas riksveg 206 går frå kystbyen Yantai i nord, til kystbyen Shantou i sør. Han går gjennom provinsane Shandong, Jiangsu, Anhui, Jiangxi og til slutt Guangdong. Også Kinas riksveg 318, ein av Kinas lengste hovudveger, går gjennom området. Han byrjar i Shanghai og fører mellom anna innom Wuhan og Chengdu på sin veg inn i Tibet og Lhasa og heilt fram til ein kinesisk grenseovergong mot Nepal i Zhangmu.

Historie
Byen vart grunnlagt før år 100 f.Kr., under Han-dynastiet. På 1100-talet vart han hovudstaden i eit militærprefektur og fekk sitt noverande namn.

Den 72 meter høge Zhenfengpagoden vart bygt i 1570, og er i dag eit viktig kulturminne i byen.

Under Taipingopprøret mot  Qing-dynastiet på 1800-talet var Anqing eit av dei viktigaste støttepunkta for opprørarane, etter at opprørsleiaren Hong Xiuquan hadde teke byen i 1853. I 1861 vart byen gjenerobra av Qing-styrkane. 

Mot slutten av 1800-talet var Anqing eit sentrum for kinesisk rustningsindustri.

Inntil 1949 var Anqing provinshovudstad i Anhui.

Kjelder
Denne artikkelen bygger på «Anqing» frå ,  den 3. juli 2011.  
 

Anhui
Byprefektur i Anhui
Grim Ness

Grim Ness er eit nes på øya South Ronaldsay i Orknøyane i Skottland. Det ligg mellom Honeysgeo go Skipi Geo og har ei høgd på 34 meter over havet. Namnet kjem frå norrønt språk og tyder «Grimsneset» Det ligg fleire små skjer utanfor neset, som Skerrilee, Scarf Taing, The Keys, Grey Chair, Out Hillock, Broddebb og Stack of Kame. Det ligg ein gard på neset kalla Head.

Kjelder
Denne artikkelen bygger på «Grim Ness» frå ,  den 3. juli 2011. 
 oppgav desse kjeldene:

Geografi på Orknøyane
Halvøyar i Skottland
Stadnamn av norrønt opphav i Skottland
Kintyre

Kintyre er ei halvøy i vestlege Skottland i sørvestlege Argyll og Bute, regionen strekkjer seg bortimot 48 km frå Mull of Kintyre, som vart udødeleggjort i songen med same namn av Paul McCartney, i sør til East Loch Tarbert i nord. Regionen rett nord for halvøya er kjent som Knapdale.

Skildring 
Geografisk er halvøya Kintyre lang og smal, og ikkje på noko punkt breiare enn 18 km frå vestkysten til austkysten. Den sentrale ryggsøyla av halvøya er for det meste kupert med myrområde. Kysten og områda rundt er derimot svært fruktbar. Difor har Kintyre i alle år vore ettertrakta for busetjarar, frå dei første skutane frå Irland som emigrerte frå Ulster til vestlege Skottland til nordmenn frå Vestlandet som erobra og busette seg i det same området i tida før 1000-talet.

Hovudbyen er Campbeltown, omtrent 32 km i veg frå Mull, og som har vore ein kongeleg burgh sidan midten av 1700-talet.

Økonomien til området har lengje vore avhengig av fiske og jordbruk, skjønt Campbeltown har eit godt rykte som produsent av Skottlands finaste single malt whisky, inkludert «Springbank» som har vunne fleire prisar.

Byar og landsbyar i Kintyre

Bellochantuy, Campbeltown, Carradale, Clachan, Drumlemble, Glenbarr, Grogport, Kilchenzie, Machrihanish, Muasdale, Peninver, Saddell, Skipness, Southend, Stewarton, Tayinloan, Tarbert og Whitehouse.

Stader av historisk interesse
 Clachan Church – utskorne gravsteinar frå mellomalderen.
 Kilchousland Chapel, i nærleiken av Peninver.
 Kilcomkill, Southend - Columbas kapell, utskorne gravsteinar, «Sankt Columbas fotspor» rett ved.
 Killean - St. John's Church – er sagt at det er den vikigaste mellomalderkyrkja i Kintyre - utskorne gravsteinar.
 Saddell Abbey - kloster.
 Saddell Castle - festning.
 Skipness Castle - festning.
 Tarbert Castle - festning.

Forhistoriske stader 
 Ballochroy – ståande steinar.
 Beachairr - ståande steinar, nær Killean.
 Corriechrevie varde - ikkje intakt.
 Duner Skeig – jernalderfestning i nærleiken av Clachan.
 Kildonan Galleried Duner – festning frå jernalderen i god stand.

Kjelder
Denne artikkelen bygger på «Kintyre» frå ,  den 3. juli 2011.

Bakgrunnsstoff 
 An Author of Kintyre, Kintyre's Literary Associations – Kintyres litterære forening.
 History and Archaeology in Kintyre – historie og arkeologi i Kintyre.

Geografi i Argyll and Bute
Halvøyar i Skottland
Knoydart

Knoydart (skotsk-gælisk Cnòideart) er ei halvøy i Lochaber i Highland på vestkysten av Skottland.

Knoydart ligg skvist mellom fjordane Nevis og Hourn.

Den nordlege delen av halvøya vert tradisjonelt kalla na Garbh-Chrìochan eller Rough Bounds, på grunn av det barske terrenget. Knoydart er òg blitt kalla den siste villmarka i Storbritannia.

Kjelder
Denne artikkelen bygger på «Knoydart» frå ,  den 3. juli 2011.  
 

Halvøyar i Skottland
Lochaber
Verneområde i Highland
Machars

Machars (skotsk-gælisk Machair) er ei halvøy i Galloway sørvest i Skottland. 

Den nordlege grensa til halvøya er definert som linja frå Newton Stewart til Glenluce. I sør ligg Luce Bay.  

Stader på halvøya er: 
Kirkcowan, Whithorn, Kirkinner, Sorbie, Mochrum, Elrig, Bladnoch og Whauphill. 

Det er fleire store innsjøar i området, som Mochrum Loch, Castle Loch og White Loch of Myrton.

Kjelder
Denne artikkelen bygger på «Machars» frå ,  den 3. juli 2011.  
 

Halvøyar i Skottland
Geografi i Dumfries and Galloway
Morvern

Morvern er ei halvøy sørvest i Lochaber, på vestkysten av Skottland. Det høgaste punktet er toppen Creach Bheinn med ei høgd 850 meter over havet. 

Morvern har eit areal på kring 650 km² og kring 320 innbyggjarar.

Kjelder
Denne artikkelen bygger på «Morvern» frå ,  den 3. juli 2011.  
 

Lochaber
Halvøyar i Skottland
Shantou

Shantou (kinesisk: 汕頭; pinyin: Shàntóu) er eit byprefektur aust i provinsen Guangdong ved Kinas kyst mot Sørkinahavet. Byprefekturet har eit areal på 2 064 km² og 5 065 700 innbyggjarar (2010). Mellom 98% og 99% av innbyggjarane bur i byområdet. Byprefekturet Shantou består av seks distrikt og eitt fylke. Shantou har i lang tid vore ein viktig hamneby.

Shantou var ei av dei første «særlege økonomiske sonene» i Folkerepublikken Kina. I motsetnad til dei fleste andre byane, så som Shenzhen, Xiamen og Zhuhai, fekk byen lite ut av særordninga. Byen har det einaste universitetet i den nordaustre delen av Guangdong. 

Språket teochew, eit minnanspråk, har sitt kjernområde i denne delen av Kina.

Samferdsle
Kinas riksveg 206 har sitt endepunkt i Shantou. Han går frå kystbyen Yantai i nord til kystbyen Shantou. Vegen går gjennom provinsane Shandong, Jiangsu, Anhui, Jiangxi og til Guangdong. Også Kinas riksveg 324 fører gjennom området. Han går frå Fuzhou i provinsen Fujian og gjennom provinsane Guangdong, Guangxi, Guizhou, og endar i Kunming i Yunnan.

Historie
Shantou var lenge ein fiskarlandsby under byen Tuojiang i Jieyang-distriktet under Song-dynastiet (960-1279). Under Yuan-dynastiet voks den til byen Xialing. I 1563 var Shantou del av Chenghai-distriktet i Chao-prefekturet i Chaozhou. Så tidleg som i 1574 fekk Shantou tilnamnet Shashan Ping. På 1600-talet vart det laga ein kanonplattform kalla Shashan Toupaotai i byen. 

Shantou fekk moderne bystatus i 1919, og vart utskilt frå Chenghai i 1921. Mellom 1983 og 1989 var det omvendt, Shantou administerte då nabobyen, den gamle handelsmetropolen Chaozhou.

Dei fleste innbyggjarane identifiserer seg som teochew. Det er også mange hakkaer, særleg i distrikta Chaoyang og Chaonan.

Guangdong
Byprefektur i Guangdong

Kjelder
Denne artikkelen bygger på «Shantou» frå ,  den 3. juli 2011.
Point i Ytre Hebridane

Point (skotsk-gælisk An Rubha), òg kalla Eye-halvøya, er ei halvøy i Ytre Hebridane i Skottland, som er knytt til resten av Isle of Lewis via eit smalt eid. Point ligg nær regionshovudstaden Stornoway, som har kring 2600 innbyggjarar og eit av få område på Hebridane der folketalet faktisk aukar. 

Det er to historiske stader på austenden av eidet. Ruinane av Eye Church er alt som er att av ein bygning tileigna St. Columba. Det er av dei største kyrkjene frå tida før reformasjonen på Hebridane. 

Landsbyar på Point er mellom andre Portvoller, Portnaguran, Aird, Bayble, Garrabost, Swordale og Knock.

Kjelder
Denne artikkelen bygger på «Point, Outer Hebrides» frå ,  den 3. juli 2011.

Bakgrunnsstoff
Bilete av Aignish

Halvøyar i Skottland
Lewis
Geografi på Hebridane
Rhins of Galloway

Rhins eller Rhinns of Galloway (skotsk-gælisk Na Rannaibh) er ei halvøy på vestkysten av Skottland. Ho ligg i regionen Dumfries and Galloway. Halvøya er forma som eit hammarhovud, frå nord til sør er ho omtrent 40 kilometer lang, den sørlege odden av halvøya er Mull of Galloway.

Dei største busetjingane er Stranraer i botnen av fjorden mellom halvøya og fastlandet i nord, og Portpatrick på vestkysten, andre landsbyar på halvøya er i nord Kirkcolm, Leswalt og Lochans, og i sør Stoneykirk, Sandhead, Ardwell og Drummore.

Kjelder
Denne artikkelen bygger på «Rhins of Galloway» frå ,  den 3. juli 2011.  
 

Halvøyar i Skottland
Geografi i Dumfries and Galloway
Ross of Mull

Ross of Mull (skotsk-gælisk An Ros Mhuileach) er den største halvøya på øya Mull, om lag 28 km lang og utgjer den sørvestlege delen av øya. Ho grenser i nord til Loch Scridain og til Firth of Lorne i sør. Dei største landsbyane er Bunessan og Fionnphort med mindre busetnader som Ardtun, Camas, Carsaig, Knockan, Pennyghael og Uisken.

Kjelder
Denne artikkelen bygger på «Ross of Mull» frå ,  den 3. juli 2011.  
 

Isle of Mull
Halvøyar i Skottland
Sleat

Sleat er ei halvøy på øya Skye i Highland i Skottland, kjend som «hagen på Skye». Det er heimstaden til klanen MacDonald of Sleat.

Kjelder
Denne artikkelen bygger på «Sleat» frå ,  den 3. juli 2011.  
 

Geografi på Skye
Halvøyar i Skottland
Trotternish

Trotternish eller Tròndairnis (skotsk-gælisk) er den nordlegaste halvøya på Isle of Skye i Skottland.

Den mest kjende med Trotternish er eit massivt jordras som går langs heile halvøya, om lag 30 km. Jordraset inneheld to av dei mest kjende landemerka til Skye: Old Man of Storr, ein isolert tind, og Quiraing, eit område med uvanlege og dramatiske bergformasjonar. 

Det nordlegaste punktet på Trotternish, Rubha Hùinis, er òg det nordlegaste punktet på Skye. Dei tre største busetnadane på Trotternish er Portree (generalt rekna som hovudstaden på Skye), Uig og Staffin.

Kjelder
Denne artikkelen bygger på «Trotternish» frå ,  den 3. juli 2011.  
 

Geografi på Skye
Halvøyar i  Skottland
Verneområde i Highland
Waternish

Waternish eller Bhatairnis/Vaternish er ei halvøy på øya Skye i Skottland, mellom Loch Dunvegan og Loch Snizort nordvest på øya og tradisjonelt busett og eigd av Clan MacLeod som hadde sete i Dunvegan Castle. Her ligg busetnadane Stein og Lusta i Loch Bay i søraust, Halistra, Hallin og Trumpan lenger nord og Gillen i vest. Det høgaste punktet er Ben Geary på 284 meter over havet.

Kjelder
Denne artikkelen bygger på «Waternish» frå ,  den 3. juli 2011.  
 

Geografi på Skye
Halvøyar i Skottland
Creuddyn-halvøya

Creuddyn-halvøya er ei halvøy i Conwy i Nord-Wales. Her ligg byen Llandudno, samt Rhos-on-Sea, Deganwy og Llandudno Junction. Great Orme ligg i enden av halvøya, og i nærleiken ligg Little Orme. 

Det bur kring 38 000 menneske på halvøya.

Kjelder
Denne artikkelen bygger på «Creuddyn peninsula» frå ,  den 3. juli 2011.  
 

Geografi i Conwy
Halvøyar i Wales
Llŷn-halvøya

Llyn (nokre gonger Lleyn på engelsk) er ei halvøy, som strekkjer seg 48 kilometer inn i Irskesjøen i det nordvestlege Wales, sørvest av øya Anglesey. Det er ein del av fylket Gwynedd. Namnet er trudd å vere av irsk opphav, og har same rot som orda Leinster, 'Laighin' på irsk. Over halvøya vandra tradisjonelle pilegrimsferd til øya Bardsey, og er i dag eit populært turistmål.

På Llyn er det mange verneområde, inkludert eit nasjonalt naturreservat på Cors Geirch, ei kystlinje som er klassifisert som nasjonal kulturarv, og eit europeisk maritim verneområde. Det er òg 20 stader av spesiell vitskapleg interesse. Mykje av kystlinja og den tidlegare vulkanske åsane er éit av fem område i Wales som er klassifisert som «Area of ​​Outstanding Natural Beauty» (særskild vent naturområde).

Den relative isolasjonen til området har hjelpt det å verne språket cymric og walisisk kultur. Ei undersøking gjennomført i walisiske skular i 2003 viste at omtrent 94% av born mellom 3 og 15 år kunne snakke walisisk.

Nokre stader på Llŷnhalvøya er:
 Aberdaron
 Abersoch
 Criccieth
 Llanbedrog
 Mynytho
 Nefyn
 Pwllheli
 Trefase

Dei viktigaste fjella er:
 Yr Eifl
 Gyrn Ddu
 Càrn Fadryn
 Mynydd Rhiw
 Garn Boduan

19 juli 1984 råka eit jordskjelv på halvøya som målte 5,4 på richtersskalaen, var og følte i store delar av Irland og vestlege Storbritannia.

Kjelder 
Denne artikkelen bygger på «Llŷn» frå ,  den 3. juli 2011. 
 oppgav desse kjeldene: 
«Llŷn Peninsula» frå Wikipedia på engelsk
 

Halvøyar i Wales
Lengste elvar i Storbritannia

Dette er ei liste over dei lengste elvane i Storbritannia.

Kjelder
Denne artikkelen bygger på «Longest rivers of the United Kingdom» frå ,  den 3. juli 2011. 
 oppgav desse kjeldene: